Clotilde, la dona darrere de Joaquín Sorolla que protagonitza el cartell del 2024

## Clotilde, la dona darrere de Joaquín Sorolla que protagonitza el cartell del 2024

El cartell de Serenates 2024 és una creativitat de l'alumne de l'EASD Ignacio Carrera.

El cartell de Serenates és el resultat d’un projecte de disseny gràfic realitzat en col·laboració amb l’Escola d’Art i Superior de Disseny de València (EASD), l’autor del qual, l’alumne Ignacio Carrera, reconeix haver gaudit per “contribuir a visibilitzar” les dones en la història de l’art a través de Clotilde, la dona del pintor Joaquín Sorolla, protagonista de la creativitat.

**Ignacio Carrera** explica que **Clotilde** va ser una dona invisibilitzada en les arts com moltes altres: “Ella, com a musa de **Sorolla**, la mare dels seus fills, administrativa de la seua obra i la seua mecenes, ens demostra que, malgrat ser una peça clau en el desenvolupament artístic del seu marit, a penes trobem informació sobre la seua vida”.

“El quadre *Clotilde en la ventana* és el concepte principal del projecte, ja que apareix mirant per la finestra com si estiguera cantant una serenata. I, a això, se li suma la dansà, el ball tradicional de la nostra terra, representat mitjançant un diagrama dels seus passos bàsics perquè qualsevol puga aprendre-la”, afegeix.

Així, sosté Ignacio, el treball del qual ha sigut tutoritzat pel professor **Víctor Ballester**, “les serenates com a música, el diagrama com a dansa, el Festival com a finestra on observar eixa cultura i Clotilde com a reivindicació de la figura femenina en l’art resumeixen el cartell”.

“Treballar en el projecte de Serenates ha suposat una experiència impressionant, sobretot, per poder contribuir artísticament a la qüestió de la visibilització de la dona en l’art, a més de veure el resultat final sobre paper, lones, fulls de mà i tantes altres adaptacions, en pantalla i al carrer”, conclou.

Ignacio Carrera estudia quart curs del grau de Disseny Gràfic a l’EASD, és ballarí i pretén combinar totes dues disciplines artístiques en un futur, de fet, està treballant en el seu TFG sobre aquests termes.

Dins del món del disseny, a més, ha participat en el disseny dels visuals de la Performance ERALOVE a una famosa discoteca valenciana, una desfilada de moda amb format *performance* que tracta sobre les històries d’amor i les relacions en l’actualitat.

Arxivat en:

, Música
, Festival Serenates

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar